„O, vrijeme, stani čas!“

(Lamartine)

Iako nam se to ne čini tako, vrijeme bešćutno teče. Svaka prošla sekunda postaje povijest, a svaka kasnija – budućnost. To nas dovodi do pitanja postoji li uopće sadašnjost. Po mom mišljenju postoji trenutak. Trenutak u sadašnjosti, trenutak u kojem jesmo. Taj trenutak koji svi želimo zarobiti, u kojem želimo ostati. Jer kasnije, tog se trenutka nećemo sjećati, zaboravit ćemo ga kao trulu sjenu prošlosti. Ja želim živjeti u trenutku, želim osjetiti ono što osjećam svim svojim tijelom. No nažalost, to je nemoguće. Cijeli je svijet rob vremena, samo nit trave u livadi prošlosti.

Zar ne bi bilo ljepše živjeti u trenutku? Sanjati, a živjeti san? Uživati u uživanju? Kad–tad će nas pogaziti kotač vremena. Kad–tad ćemo se zapitati zašto se nalazimo na ovom svijetu. Jesmo li mi samo točka u crtežu ili smo stvoreni da promijenimo ovo mjesto na koje smo poslani? Je li naše vrijeme sad ili naše vrijeme tek dolazi? Ka bismo barem mogli zaustaviti vrijeme, da na čas ne teče, da ne starimo, da živimo, a ne znamo da ćeo umrijeti. Ta sadašnjost, u kojoj vrijeme ne bi bilo ni crno, ni bijelo, ni sivo. Bila bi kao bistar potok. Koliko je puno ljepih trenutaka u napem život. U tim trenucima svi želimo da vrijeme stane, da mi ostanemo tu gdje jesmo, da ne želimo dalje od toga gdje smo sad. No dalje se mora, nemamo izbora.

Mi, nažalost, ostajemo samo putnici. Prolazimo kroz vrijeme i stižemo na cilj kojeg smo se bojali, cilj na koji nismo željeli stići. Cilj na kojem će se oči prisjećati svih onih ljepih trenutaka koje smo željeli zarobiti. I naše tijelo će pretrpjeti. Kosti će postati stare, istrošene od prošlosti, ugrižene od oštre čeljusti vremena. Ni sutra neće biti bolje, dragi moji, ni sutra kosti neće zacijeliti, niti će masnice u srcu nestati. Samo će rijeka zaborava i dalje teči, tjerat će nas da zaboravljamo one predivne trenutke koji su nam nekad bili sadašnjost. Nekad!

Antonio Vrbančić, 2.a